אתר ועדת הבחירות המרכזית לכנסת מביא את רשימות המועמדים, הכינויים והאותיות שהתבקשו מוועדת הבחירות המרכזית לכנסת ה-23.
הנה 'זרקור' – דפי מידע שפרסם מרכז המחקר והמידע של הכנסת לקראת הבחירות לכנסת ה-23.
לקראת 'יום המשפחה' פרסמה הלשכה המרכזית לסטטיסטיקה נתונים על משפחות בישראל. הנתונים נכונים לשנת 2018.
בשנת 2018 היו בישראל כ-2.1 מיליון משפחות.
המשפחה הישראלית כוללת 3.71 נפשות בממוצע, ללא שינוי בעשור האחרון.
כ-12% מכלל המשפחות עם ילדים עד גיל 17, הן משפחות חד-הוריות, בדומה לאחוז בעשור האחרון. בראש כ-86% ממשפחות אלה עמדה אישה. כ-18% מהאימהות החד-הוריות עם ילדים עד גיל 17, הן רווקות, לעומת כ-14% לפני עשור.
משקי בית עם ילדים מוציאים 14% מההוצאות שלהם על חינוך, תרבות ובידור, פי 2.7 ממשקי בית בלי ילדים.
ל-84% ממשקי הבית עם ילדים יש מכונית אחת לפחות, לעומת 62.6% בלבד ממשקי בית ללא ילדים.
כ-95% מהזוגות בישראל הם זוגות נשואים, והיתר הם זוגות החיים יחד ללא נישואין.
שיעור ה'מרוצים מאוד' מחייהם גבוה יותר בקרב הנשואים בכל קבוצות הגיל, בעיקר בקרב בני 75 ומעלה.
בקרב האוכלוסייה היהודית בגיל 40 ומעלה, שיעור ה'מרוצים מאוד' מחייהם בדרך כלל עולה ככל שמספר הילדים גבוה יותר.
97% מרגישים כי בני משפחתם מעריכים אותם. 84% חשים כך 'במידה רבה', 13% – 'במידה מסוימת'.
מה הגיל הרצוי לנישואין?
בקרב היהודים: 37% סבורים שהגיל הרצוי לגבר להקמת משפחה הוא 30 ומעלה; 16% סבורים שהגיל הרצוי לאישה להקמת משפחה הוא 30 ומעלה.
94% מהחרדים סבורים שהגיל הרצוי לאישה להקמת משפחה הוא עד 24.
מה מספר הילדים הרצוי?
מחצית מהחילונים (52%) סבורים כי מספר הילדים הרצוי למשפחה הוא שלושה. לעומתם, כשני שלישים מהחרדים (68%) מעדיפים משפחה עם 6 ילדים או יותר.
באתר ועדת הבחירות המרכזית לכנסת ה-23 מופיע מידע לבוחר בשפות שונות: עברית, ערבית, אנגלית, רוסית, אמהרית וספרדית.